wannaphong/clean_thaiwikipedia huggingface dataset:
# เดียฟส์ สเวตี ลัตวิยู
เดียฟส์ สเวตี ลัตวิยู!  มีความหมายว่า "ขอพระเจ้าอวยพรแก่ลัตเวีย" เป็นชื่อของเพลงชาติแห่งประเทศลัตเวีย ประพันธ์บทร้องและทำนองโดย คาร์ลิส บาอูมานีซ (Baumaņu Kārlis, ค.ศ. 1834–1904)

 งานประพันธ์ 
บทร้องและทำนองของเพลง "เดียฟส์ สเวตี ลัตวิยู!" ได้ประพันธ์ขึ้นเมื่อ ค.ศ. 1873 โดย คาร์ลิส บาอูมานีซ ครูชาวลัตเวีย และผู้ร่วมในขบวนการชาตินิยมลัตเวียหนุ่ม    สันนิษฐานว่าบาอูมานีซอาจยืมบทร้องบางส่วนของเพลงยอดนิยมเพลงหนึ่งในเวลานั้น ซึ่งขับร้องในท่วงทำนองของเพลงก็อดเซฟเดอะควีน โดยปรับปรุงบทร้องและใส่ทำนองใหม่ที่เขาแต่งขึ้นเอง  บทร้องตั้งเดิมของบาอูมานีซนั้นแตกต่างจากบทร้องที่ใช้ในทุกวันนี้ กล่าวคือ เขาใช้ศัพท์ "บอลติก" ในลักษณะของคำที่แทนที่ความหมายกันได้กับคำว่า "ลัตเวีย" และ "ชาวลัตเวีย" และคำว่า "ลัตเวีย" ถูกอ้างถึงโดยตรงเฉพาะในตอนต้นของบทร้องวรรคแรกเท่านั้น  ต่อมาคำว่า "ลัตเวีย" ได้ถูกยกออกจากเนื้อเพลงและแทนที่ด้วยคำว่า "บอลติก" เพื่อหลีกเลี่ยงการห้ามขับร้องและบรรเลงเพลงนี้  จากจุดนี้เองทำให้เกิดความเข้าใจผิดว่าคำว่า "ลัตเวีย" ไม่มีอยู่ในเพลง "เดียฟส์ สเวตี ลัตวิยู!" จนกระทั่งถึงปี ค.ศ. 1920 เมื่อเพลงนี้ถูกเลือกให้เป็นเพลงชาติลัตเวีย และคำว่า "บอลติก" ถูกแทนที่ด้วยคำว่า "ลัตเวีย" ในทุกแห่ง

 บทร้อง 
 เนื้อร้องฉบับราชการ 
 <span style="color:#FFFFFF">ภาษาลัตเวีย   <span style="color:#FFFFFF">สัทอักษรสากล <span style="color:#FFFFFF">คำแปล 
Dievs, svētī Latviju,
Mūs' dārgo tēviju.
Svētī jel Latviju,
Ak, svētī jel to!.

Kur latvju meitas zied,
Kur latvju dēli dzied,
Laid mums tur laimē diet,
Mūs' Latvijā! 
[djɛws | svɛːtiː latviu ‖]
[muːs daːrgʷɔ tɛːviu]
[svɛːtiː jɛl latviu]
[ak | svɛːtiː jɛl tʷɔ ‖]

[kur latvʲu mɛjtas zjɛd]
[kur latvʲu dɛːli d͡zjɛd]
[lajd mums tur lajmɛː djɛt]
[muːs latviaː ‖] 
 พระเจ้า, โปรดอวยพรแก่ลัตเวีย
 ปิตุภูมิที่เรารักยิ่ง
 เราขออ้อนวอน โปรดประทานพรแก่ลัตเวีย
 อ้า เราขออ้อนวอนพระองค์โปรดประทานพร !

 ณ ที่ซึ่งบุตรีแห่งลัตเวียเบิกบาน
 ณ ที่ซึ่งบุตราแห่งลัตเวียขับขาน
 เราจงร้องรำด้วยความยินดี ณ ที่นั้น
 ณ ลัตเวียของเรา !  

 เนื้อร้องฉบับแก้ไข ค.ศ. 1895 
 <span style="color:#FFFFFF">ภาษาลัตเวียTeodors Zeiferts. Latviešu rakstniecības vēsture. <span style="color:#FFFFFF">สัทอักษรสากล <span style="color:#FFFFFF">คำแปล 
Dievs, svētī Baltiju,
Mūs' dārgo tēviju.
Svētī jel Baltiju,
Ak, svētī jel to!.

Kur Baltiju meitas zied,
Kur Baltiju dēli dzied,
Laid mums tur laimē diet,
Mūs' Baltijā!  
[djɛws | svɛːtiː baltiu ‖]
[muːs daːrgʷɔ tɛːviu]
[svɛːtiː jɛl baltiu]
[ak | svɛːtiː jɛl tʷɔ ‖]

[kur baltʲu mɛjtas zjɛd]
[kur baltʲu dɛːli d͡zjɛd]
[lajd mums tur lajmɛː djɛt]
[muːs baltijaː ‖] 
 พระเจ้า, โปรดอวยพรแก่บอลติก
 ปิตุภูมิที่เรารักยิ่ง
 เราขออ้อนวอน โปรดประทานพรแก่บอลติก
 อ้า เราขออ้อนวอนพระองค์โปรดประทานพร !

 ณ ที่ซึ่งบุตรีแห่งบอลติกเบิกบาน
 ณ ที่ซึ่งบุตราแห่งบอลติกขับขาน
 เราจงร้องรำด้วยความยินดี ณ ที่นั้น
 ณ บอลติกของเรา !
# รัฐบาลปฏิวัติชั่วคราวสาธารณรัฐเวียดนามใต้
รัฐบาลปฏิวัติชั่วคราวสาธารณรัฐเวียดนามใต้ (,) เป็นรัฐบาลใต้ดินซึ่งจัดตั้งขึ้นเมื่อวันที่ 8 มิถุนายน พ.ศ. 2512 เพื่อต่อต้านรัฐบาลของประธานาธิบดี เหงียน วัน เทียว แห่งสาธารณรัฐเวียดนาม (เวียดนามใต้) การก่อตั้งรัฐบาลดังกล่าวเกิดขึ้นจากการร่วมมือกันของแนวร่วมปลดปล่อยแห่งชาติเวียดนามใต้ (เวียดกง) และขบวนการเคลื่อนไหวทางการเมืองขนาดเล็กต่าง ๆ อีกจำนวนมาก

รัฐบาลปฏิวัติเฉพาะกาลแห่งสาธารณรัฐเวียดนามใต้ได้รับการยอมรับในฐานะรัฐบาลโดยชอบธรรมของเวียดนามใต้จากรัฐคอมมิวนิสต์ส่วนมาก และได้ลงนามในสนธิสัญญาปารีส ค.ศ. 1973 ในฐานะพรรคการเมืองเอกเทศ และได้เป็นรัฐบาลเฉพาะกาลของเวียดนามใต้อย่างแท้จริงหลังจากความพ่ายแพ้ทางการทหารของกองทัพเวียดนามใต้ในวันที่ 30 เมษายน พ.ศ. 2518 และต่อมาในวันที่ 2 กรกฎาคม พ.ศ. 2519 รัฐบาลชุดดังกล่าวและเวียดนามเหนือได้รวมตัวกันเพื่อจัดตั้งประเทศเวียดนามอันเป็นเอกภาพในชื่อสาธารณรัฐสังคมนิยมเวียดนาม
มาจนถึงปัจจุบัน
# คนองศึก วีระศักดิ์เล็ก
คนองศึก วีระศักดิ์เล็ก (1 เมษายน พ.ศ. 2530 –) เป็นนักมวยไทยชาวไทย จากจังหวัดอุบลราชธานี จากค่ายมวยวีระศักดิ์เล็กแฟร์เท็กซ์มวยไทยยิม และปัจจุบันเป็นแชมป์เอ็ม-วัน รุ่นเฟเธอร์เวท รวมถึงเป็นแชมป์โลกรุ่นไลท์เวทของสหพันธ์มวยไทยอาชีพโลก

 ประวัติ 
ในช่วงต้น เขาเป็นนักมวยไทยเจ้าของตำแหน่งรุ่นซูเปอร์แบนตั้มเวทจากสนามมวยเวทีลุมพินี

วันที่ 16 ตุลาคม พ.ศ. 2548 ในรายการแข่งขันของสหพันธ์ออลเจแปนคิกบ็อกซิง เขาได้พบกับนาโอกิ มาเอดะ และถือเป็นการเปิดตัวครั้งแรกที่ประเทศญี่ปุ่น โดยเขาเป็นฝ่ายชนะน็อค ซึ่งเขาใช้ชื่อในการแข่งขันครั้งนั้นว่า คนองศึก แฟร์เท็กซ์［全日本キック］ 10.16 後楽園：ムエタイに全敗も日本健闘 BoutReview 2005年10月17日

19 มีนาคม พ.ศ. 2549 ในรายการแข่งขันของสหพันธ์ออลเจแปนคิกบ็อกซิง เขาได้ดวลฝีมือกับเกนจิ ยามาโมโตะ ซึ่งเขาเป็นฝ่ายแพ้น็อคจากการถูกโจมตีเข้าทางด้านซ้ายของลำตัว［全日本キック］ 3.19 後楽園：対抗戦は引分。元気KO勝ち BoutReview 2006年3月27日

ในการแข่งขันรายการเอ็ม-วัน ซึ่งจัดขึ้นในวันที่ 3 มิถุนายน พ.ศ. 2550 เขาได้พบกับอากิระในรอบรองชนะเลิศ และเป็นฝ่ายชนะน็อคด้วยการชกหมัดตรงขวา ซึ่งเขาใช้ชื่อ คนองศึก วีระศักดิ์เล็ก ในการแข่งขันดังกล่าว［M-1］ 6.3 ディファ：大宮司、ムエタイ強豪にTKO負け BoutReview 2007年6月3日

คนองศึกแข่งขันในสหพันธ์นิวเจแปนคิกบ็อกซิงเป็นครั้งแรกในวันที่ 23 พฤศจิกายน พ.ศ. 2550 โดยได้พบกับเท็ตสึยะ ยามาโตะ และเป็นฝ่ายชนะน็อคด้วยหมัดตรงซ้าย［NJKF］ 11.23 後楽園：アタチャイ、桜井洋平も粉砕 BoutReview 2007年11月24日

วันที่ 5 กรกฎาคม พ.ศ. 2551 ได้มีการจัดรายการขึ้นที่อากาซากะ ซากาสึสแควร์ ในรายการ "เค-วัน เวิลด์แมกซ์ & ดรีม พรีเซ็นต์ อากาซากะไฟท์เฟสติวัล"赤坂サカスで夢の共演 魔裟斗、KIDらが参加 K-1公式サイト 2008年6月26日【K-1MAX＆DREAM】魔裟斗、秋山らがイベントに続々登場。格闘技が赤坂をジャック！ 格闘技ウェブマガジンGBR 2008年6月26日 เขาได้พบกับศิษย์ร่วมสำนักที่มีชื่อว่า วัลลพ วีระศักดิ์เล็ก โดยคนองศึกเป็นฝ่ายแพ้น็อคในการแข่งขัน赤坂サカスでKOの嵐!! MAX世界FINAL8に弾み K-1公式サイト 2008年7月5日【K-1】KO勝利したワンロップ、谷川EPにK-1ライト級出場を強くアピール 格闘技ウェブマガジンGBR 2008年7月5日

วันที่ 6 มิถุนายน พ.ศ. 2553 เขาได้ร่วมแข่งขันชิงแชมป์รุ่นไลท์เวทของสหพันธ์มวยไทยอาชีพโลก โดยได้พบกับมาซูดะ ฮิโรเสะ และเป็นฝ่ายชนะการตัดสิน 3-0［M-1ムエタイ］ 増田博正、カノンスックに敗れWPMF世界王座陥落  BoutReview 2010年6月6日

12 กันยายน พ.ศ. 2553 เขาได้พบกับ เอ็นโด ซาโตชิ ในรายการเอ็ม-วันรุ่นไลท์เวทของสหพันธ์มวยไทยอาชีพโลก ด้วยการเดิมพันชิงดับเบิลแชมป์ของรายการระดับโลก และเป็นฝ่ายชนะน็อคโดยใช้ศอกซ้ายจนชนะรายการเอ็ม-วัน ในรุ่นไลท์เวท【M-1】カノンスックが戦慄のヒジ打ちで二冠王に！神村エリカが世界タイトル防衛（1） 格闘技ウェブマガジンGBR 2010年9月12日

วันที่ 30 ธันวาคม พ.ศ. 2553 ที่รายการเวิลด์วิคทอรีโรดพรีเซ็นต์: โซลออฟไฟท์ เขาได้พบกับยามาโมโตะ เก็นคิ ซึ่งเป็นการต่อสู้ในกติกามวยไทย และกรรมการตัดสินให้คนองศึกเป็นฝ่ายชนะ 3-0【SRC戦極】第1部：中井りんが一本勝ち、神村エリカはヒジで衝撃のTKO勝ち 格闘技ウェブマガジンGBR 2010年12月30日

วันที่ 23 มกราคม พ.ศ. 2554 ในรายการหลักของสหพันธ์นิวเจแปนคิกบ็อกซิง เขาได้ชิงชัยกับราชาตะ และเป็นฝ่ายชนะโดยกรรมการตัดสิน 3-0【NJKF】ムエタイの壁は高し！羅紗陀がカノンスックに3度のダウンを奪われて判定負け 格闘技ウェブマガジンGBR 2011年1月23日
# โลหะมีสกุล
Periodic table extract showing approximately how often each element tends to be recognized as a noble metal:

 

The thick black line encloses the seven to eight metals most often to often so recognized. Silver is sometimes not recognized as a noble metal on account of its greater reactivity.

 may be tarnished in moist air or corrode in an acidic solution containing oxygen 
and an oxidant
โลหะมีสกุล หรือ โลหะมีตระกูล  เป็นกลุ่มโลหะหรือกลุ่มธาตุโลหะ ธาตุเดี่ยวหรือผสม ในธรรมชาติจะไม่ทำปฏิกิริยาหรือทำปฏิกิริยากับสภาพแวดล้อมที่มีความชื้นได้ยาก ทนทานต่อการกัดกร่อน ส่วนใหญ่เป็นโลหะมีค่า เช่น ทองคำ แพลทินัม โรเดียม สสวท
 อย่างไรก็ตามมีโลหะบางชนิดมีคุณสมบัติทนต่อการกัดกร่อนแต่ไม่นับเป็นโลหะมีสกุล เช่น ไททาเนียม ไนโอเบียม แทนทาลัม

 ธาตุในกลุ่มโลหะมีสกุล 
ชื่อธาตุ  กลุ่ม  ปฏิกิริยา  ความต่างศักย์ ทองคำ  IB/6  Au →  + 3   1.498 V แพลทินัม  VIIIB/6  Pt →  + 2   1.18 V อิริเดียม  VIIIB/6  Ir →  + 3   1.156 V แพลเลเดียม  VIIIB/5  Pd →  + 2   0.987 V ออสเมียม  VIIIB/6  Os + 4  →  + 8  + 8   0.838 V เงิน (โลหะ)  IB/5  Ag →  +   0.7996 V ปรอท  IIB/6  2 Hg →  + 2   0.7973 V พอโลเนียม  VIB/6  Po →  + 2   0.65 V โรเดียม  VIIIb/5  Rh →  + 2   0.600 V รูทีเนียม  VIIIB/5  Ru →  + 2   0.455 V ทองแดง  IB/4  Cu →  + 2   0.337 V บิสมัท   VA/6  Bi →  + 3   0.308 V เทคนีเทียม  VIIB/5  Tc + 2  →  + 4  + 4   0.272 V รีเนียม  VIIB/6  Re + 2  →  + 4  + 4   0.259 V พลวง  VA/5  2 Sb + 3  →  + 6  + 6   0.152 V
A. J. Bard, "Encyclopedia of the Electrochemistry of the Elements", Vol. IV, Marcel Dekker Inc., 1975
# อีวาย
อีวาย หรือ เอินส์ทแอนด์ยัง  เป็นหนึ่งในบริษัทตรวจสอบบัญชีสี่แห่งที่ใหญ่ที่สุดในโลกควบคู่กับ ดีลอยต์ทูชโทมัตสุ ไพรซ์วอเทอร์เฮาส์คูเปอส์ และ เคพีเอ็มจี ให้บริการทั้งด้านการบัญชีและที่ปรึกษา ดังนี้ บริการสอบบัญชีและจัดทำบัญชี บริการที่ปรึกษาด้านการเงิน บัญชี และภาษีอากร บริการที่ปรึกษาทางธุรกิจและการจัดการ บริการวางแผนยุทธศาสตร์ และบริการบริหารความเสี่ยง โดยสำนักงานใหญ่ตั้งอยู่ในกรุงลอนดอน ประเทศอังกฤษ มีพนักงาน ประมาณ 152,000 คน และสำนักงานราว 670 แห่งใน 140 ประเทศทั่วโลก

 ประวัติบริษัท

 ค.ศ. 1894 เฟรเดอริ วินนี่และลูกชาย ก่อตั้งบริษัทตรวจสอบบัญชีขึ้นที่ประเทศอังกฤษภายใต้ชื่อ วินนี่ สมิธแอนด์วินนี่ 

 ภายหลังสงครามโลกครั้งที่ 2 วินนี่สมิธแอนด์วินนี่ จับมือเป็นพันธมิตรกับบริษัทอเมริกันชื่อ เอินส์ท แอนด์ เอินส์ท เพื่อขยายขอบเขตการทำธุรกิจครอบคลุมกิจการทั้งยุโรปและสหรัฐอเมริกา

 ค.ศ. 1965 พ่อลูกตระกูล วินนี่ ได้รวมกิจการกับ บราวน์เฟลมมิ่งแอนด์เมอเรย์ และเปลี่ยนชื่อเป็น วินนี่เมอเรย์ ก่อนที่บริษัท วินนี่เมอเรย์ จะรวมกิจการอีกครั้งกับ เทอร์เควนเบอร์ตันเมย์ฮิว บริษัทสอบบัญชีของอังกฤษอีกแห่งหนึ่ง
 ค.ศ. 1979 เอินส์ท แอนด์ เอินส์ท เข้ารวมกิจการกับลูกตระกูล วินนี่ และเปลี่ยนชื่อบริษัทใหม่เป็น เอินส์ท แอนด์ วินนี่

 ค.ศ. 1989 บริษัทสอบบัญชี อาเธอร์ยัง ซึ่งเป็นสำนักงานบัญชีที่มีชื่อเสียงและ ได้รับความเชื่อถือ ทว่ากำลังเผชิญปัญหาหนักจากการถูกฟ้องร้องดำเนินคดีที่มีมูลค่า 400 ล้านดอลลาร์สหรัฐจากการเป็นผู้สอบบัญชีของสถาบันการเงินประเภทเงินฝากออมทรัพย์และเงินให้กู้ยืมหลายแห่ง ได้ตัดสินใจเข้ารวมกิจการกับ เอินส์ท แอนด์ วินนี่ และเปลี่ยนชื่อบริษัทใหม่เป็น เอินส์ท แอนด์ ยัง

บริษัทในยุคปัจจุบัน

 ค.ศ. 1990 เอินส์ท แอนด์ ยัง เน้นพัฒนาธุรกิจที่ปรึกษา บริษัทจึงตัดสินใจเข้าซื้อกิจการบริษัท ไรท์คิวเลนท์แอนด์โค ซึ่งเป็นบริษัทที่ปรึกษาด้านปิโตรเลียมและปิโตรเคมี และตั้งบริษัทใหม่ชื่อ เอินส์ทแอนด์ยัง ไรท์คิวเลนท์ 

 ค.ศ. 1998 บริษัท ไพรซ์วอเตอร์เฮาส์ รวมกิจการกับบริษัท คูเปอร์สแอนด์ไลแบรนด์ และเปลี่ยนชื่อเป็นบริษัท ไพรซ์วอเตอร์เฮาส์คูเปอร์ส ทางบริษัท เอินส์ท แอนด์ ยัง จึงเสนอข้อตกลงจะรวมกิจการกับบริษัทเคพีเอ็มจี หากทว่าการเจรจาล้มเลิกภายในนั้น ด้วยเหตุผลที่ว่า กระบวนการรวมกิจการมีความยุ่งยากและซับซ้อนเกินไป
# น้ำตกวังเปียน
น้ำตกวังเปียน หรือ น้ำตกห้วยโก๋น เป็นน้ำตกที่อยู่ในเขตหน่วยพิทักษ์อุทยานแห่งชาติดอยภูคา ที่ 1 (ห้วยโก๋น) “ดอยภูคา สถานที่ท่องเที่ยวในประเทศไทย น่าน” บริเวณบ้านห้วยทรายขาว ตำบลห้วยโก๋น อำเภอเฉลิมพระเกียรติ จังหวัดน่าน เป็นน้ำตกที่มีขนาดใหญ่ สายน้ำตกจะไหลลดหลั่นเกิดเป็นหินปูนที่สวยงามดูคล้ายบันได แต่ละชั้นจะสวยงามแตกต่างกันไป บริเวณธารน้ำตกเต็มไปด้วยป่าหวาย ป่ากล้วย และพรรณไม้นานาพรรณ การชมน้ำตกสามารถเดินจากบริเวณล่างสุด ฝ่ากระแสน้ำที่ตกลงมาไปตามชั้นของเส้นทางน้ำตก จนถึงชั้นบนสุด จะพบถ้ำบนยอดเขาขนาดใหญ่ ซึ่งมีน้ำไหลออกมาจากปากถ้ำดังกล่าว แล้วไหลลงสู่ชั้นต่าง ๆ ของน้ำตก จนถึงชั้นล่างสุดลงสู่แม่น้ำน่าน

สภาพบรรยากาศโดยรอบจะร่มรื่นสวยงาม เขียวขจี มีหาดทรายและแอ่งน้ำขนาดใหญ่ เหมาะแก่การเล่นน้ำและพักผ่อนท่ามกลางธรรมชาติอย่างแท้จริง สามารถเดินทางมาท่องเที่ยวได้ตลอดทั้งปี โดยในฤดูฝนจะมีปริมาณน้ำมากและแม่น้ำน่านจะมีสีขุ่นแดง

 การเดินทาง 
การเดินทางไปตามทางหลวงหมายเลข 1080 ถนนสายน่าน-ทุ่งช้าง ประมาณ 130 กิโลเมตร ถึงห้วยโก๋นต่อด้วยทางหลวงหมายเลข 1081 อีกประมาณ 7 กิโลเมตร สังเกตเห็นป้ายบอกแยกทางขวามือ ไปตามถนนลูกรังประมาณ 4 กิโลเมตร เส้นทางจะคดเคี้ยว ขรุขระ ควรใช้รถยนต์ที่มีสภาพดี ถึงที่พักรถต้องเดินทางต่อด้วยเท้าอีกประมาณ 2 กิโลเมตร
# ฟาทอม
ฟาทอมพจนานุกรม ฉบับราชบัณฑิตยสถาน พ.ศ. ๒๕๔๒ (ย่อว่า ftm) คือหน่วยวัดความยาวชนิดหนึ่งในระบบอังกฤษและระบบประเพณีสหรัฐอเมริกา มักนิยมใช้วัดความลึกของทะเล

หนึ่งฟาทอมยาว (ลึก) เท่ากับ 2 หลา (6 ฟุต หรือ 1.8288 เมตร)Encyclopædia Britannica eleventh edition 1911. ขนาดของฟาทอมแตกต่างกันไปบ้างเล็กน้อยขึ้นอยู่กับว่า มันถูกนิยามให้ยาวเท่ากับหนึ่งในพันส่วนของหน่วยไมล์ทะเล หรือเป็นพหุคูณของหน่วยหลาแบบอังกฤษ แต่เดิมมีที่มาจากระยะห่างระหว่างสุดปลายนิ้วทั้งสองข้างเมื่อกางแขน ฟาทอมจึงมีความยาวแปรผันอยู่ระหว่าง 5–5½ ฟุต (1.5–1.7 เมตร)

ชื่อหน่วยฟาทอมมาจากภาษาอังกฤษเก่า fæðm แปลว่า แขนที่อ้าออกเพื่อโอบกอด หรือแขนทั้งสองที่กางออกOxford English Dictionary, second edition, 1989;Fathom - Definition from the Merriam-Webster Online Dictionary. ซึ่งต่อมาภาษาอังกฤษกลางก็กลายเป็น fathme

ตัวย่อของฟาทอมอาจพบแบบอื่นได้อีก เช่น f, fath, fm, fth, fthm
# นาก (โลหะ)
นาก เป็นโลหะผสมที่เกิดจากการผสมระหว่าง ทองแดง ทองคำ และ เงิน ในประเทศไทยหรือกลุ่มประเทศแถบเอเชียตะวันออกเฉียงใต้นิยมนำมาทำเป็นเครื่องประดับ เช่น กำไล สร้อยคอ เข็มขัด มีสีแตกต่างกัน เรียกว่าสีนาก ขึ้นอยู่กับอัตราส่วนผสมของธาตุที่นำมาผสมกัน มีความแข็งแรงกว่าทองคำนาก ทนต่อการกัดกร่อนThe Royal Family

 โลหะผสมอื่น 
ในประเทศไทยและประเทศในแถบเอเชียตะวันออกเฉียงใต้ นอกจากทองคำที่นิยมทำเป็นเครื่องประดับแล้ว โลหะผสมต่าง ๆ ก็ได้รับความนิยมไม่แพ้กัน แต่เนื่องจากโลหะผสมบางชนิด มีส่วนประกอบที่เหมือนกัน หรือคล้ายคลึงกันมาก จะต่างกันก็ที่อัตราส่วนของโลหะต่าง ๆ ที่ใช้ในการผสมเท่านั้น

จึงเป็นปัญหาของผู้คนจำนวนไม่น้อย ที่ไม่สามารถแยกโลหะมีผสมเหล่านี้ออกได้ โลหะผสมที่มีลักษณะคล้ายกับนาก ยกตัวอย่างเช่น
 Pink Gold (ทองชมพู)  มีทองเป็นส่วนผสมร้อยละ 75 หรือประมาณ 18k รองลงมาคือโลหะอื่น ๆ และสุดท้ายคือทองแดงที่จะมีส่วนผสมเพียงเล็กน้อย ทำให้สีของทองออกเป็นสีชมพู ไม่แดงมาก 
 Red Gold  มีทองเป็นส่วนประกอบร้อยละ 75 ซึ่งมีความคล้ายคลึงกับ Pink Gold เป็นอย่างมาก แต่จุดต่างที่สำคัญก็คือ  จะมีอัตราส่วนของทองแดงมากกว่าโลหะอื่น ๆ  ทำให้สีออกแดง ไม่อมชมพูเหมือนทองชมพู และจุดต่างของ Red Gold กับนากคือมีความสุกใสกว่า
 White Gold (ทองขาว) จะมีส่วนผสมของทองคำ แพลเลเดียม สังกะสี และนิกเกิล
# แซลอแมทีเยชอฮ์
"แซลอเมชอฮ์"  หรือ "แซลอแมทีเยชอฮ์"  เป็นเพลงสรรเสริญพระบารมีและเพลงชาติของอิหร่านกอญัรใน ค.ศ. 1873 ถึง 1909 อาลแฟรด ฌ็อง บาติสต์ เลอแมร์นักดนตรีชาวฝรั่งเศส ประพันธ์ทำนองของเพลงนี้ใน ค.ศ. 1873 ตามพระราชกระแสรับสั่งของนอเซแรดดีน ชอฮ์ กอจอร์

ใน ค.ศ. 1909 หลังระบอบของโมแฮมแมด แอลี ชาฮ์ กอจอร์ล่มสลาย เพลงช่ตินี้จึงยกเลิกใช้งาน และหลังการขึ้นครองราชย์ของแอฮ์แมด ชอฮ์ใน ค.ศ. 1914 จึงมีการใช้เพลงแซลอแมทีเยโดว์เลตแอเลย์เฮอีรอนเป็นเพลงชาติอิหร่าน

 สื่อ
# แอร์บัสเฮลิคอปเตอร์
แอร์บัสเฮลิคอปเตอร์ หรือชื่อเดิม ยูโรคอปเตอร์ เป็นบริษัทในเครือของแอร์บัส ผู้ผลิตเฮลิคอปเตอร์รายใหญ่ที่สุดของโลกในจำนวนของรายได้  สำนักใหญ่ตั้งอยู่ภายในบริเวณท่าอากาศยานมาร์แซย์โพรว็องส์ ใกล้กับเมืองมาร์แซย์"Legal Notice and Disclaimer ." Eurocopter. Retrieved on 8 December 2010. "[...]whose registered Office is located Aéroport International Marseille-Provence – 13725 Marignane Cedex - France" ในประเทศฝรั่งเศส มีฐานผลิตหลักอยู่ที่ฝรั่งเศส เยอรมนี และสเปน
# พุซ อิน บู๊ทส์
พุซ อิน บู๊ทส์  เป็นภาพยนตร์คอมพิวเตอร์แอนิเมชันผจญภัย ที่ผลิตโดยดรีมเวิร์กสแอนิเมชัน กำกับโดย คริส มิลเลอร์ (ซึ่งกำกับ เชร็ค 3 ใน ค.ศ. 2007) ภาพยนตร์จัดฉายในโรงที่สหรัฐอเมริกาวันที่ 28 ตุลาคม ค.ศ. 2011  ในระบบ ดิจิตอล 3 มิติ และไอแมกซ์ 3 มิติ

ภาพยนตร์ชุดนี้เป็นภาคแยกพรีเควล ออกจากเฟรนไชส์เชร็ค โดยมีตัวละคร พุซ อิน บู๊ทส์ ออกผจญภัยในช่วงก่อนที่เขาจะปรากฏตัวใน เชร็ค 2 ในค.ศ. 2004 พร้อมด้วยเพื่อนสนิทของเขา ฮัมป์ตี้ ดัมป์ตี้ และ คิตตี้ ซอฟท์พอว์"พุซ อิน บู๊ทส์" เแอนิเมชันเหมียวสอนใจ  ซึ่งพุซจะได้เผชิญกับแจ๊คและจิลซึ่งเป็นสองวายรายผู้ครอบครองเมล็ดถั่วเจ้าเหมียวจอมกวน ขอเป็น'พระเอก' 

 เนื้อเรื่องย่อ 
เมื่อนานมาแล้ว ก่อนที่พุซ อิน บู๊ทส์ จะได้พบกับเชร็ค เขาได้กระทำการออกผจญภัยกับคิตตี้ ซอฟท์พอว์ ซึ่งเป็นแมวสาวที่ปราดเปรียว รวมถึง ฮัมป์ตี้ ดัมป์ตี้ ซึ่งเป็นผู้ทรงปัญญาประจำกลุ่ม แต่ก็มีสิ่งที่ก่อให้เกิดความโกลาหล เมื่อแจ๊คและจิลซึ่งเป็นพวกนอกกฎหมาย ได้ทำการขัดขวางมิให้พุซและพวกพ้องปฏิบัติการได้สำเร็จ ก่อนที่ความจริงบางอย่างที่พุซไม่เคยคาดคิดมาก่อนได้เปิดเผยขึ้นในเวลาต่อมา รวมถึงเหตุการณ์ได้นำพาให้พวกเขาต้องปกป้องทุกชีวิตในเมืองซาน ริคาร์โด ที่พวกเขาอาศัยอยู่นั่นเอง

 ผู้พากย์เสียง 
thumb|ซัลมา ฮาเยก กับ แอนโทนิโอ แบนเดรัส ที่การจัดฉายภาพยนตร์รอบปฐมทัศน์ในกรุงปารีส

 ตัวละคร  ต้นฉบับภาษาอังกฤษ   พากย์ไทย  พุซ อิน บู๊ทส์  แอนโทนิโอ แบนเดรัส  ดอม เหตระกูล คิตตี้ ซอฟท์พอว์  ซัลมา ฮาเยก  ปาณิสรา อารยะสกุล ฮัมป์ตี้ ดัมป์ตี้    แจ๊คกับจิล   

 การตอบรับ 
 บ็อกซ์ออฟฟิศ 
ภาพยนตร์ทำรายได้ 149,260,504 ดอลลาร์สหรัฐในอเมริกาเหนือ และ 399,700,000 ดอลลาร์สหรัฐในประเทศอื่นๆ และทำรายได้ทั่วโลกรวม 548,960,504 ดอลาร์สหรัฐ ซึ่งเป็นภาพยนตร์ที่ทำรายได้สูงสุดเป็นอันดับที่สิบเอ็ดใน ค.ศ. 2011 และเป็นภาพยนตร์แอนิเมชันที่ทำรายได้สูงสุดเป็นอันดับสามถัดจาก กังฟูแพนด้า 2 (665.7 ล้านดอลลาร์สหรัฐ) และ สายลับสี่ล้อ ซิ่งสนั่นโลก (559.9 ล้านดอลลาร์สหรัฐ)

 รางวัล 
พุซ อิน บู๊ทส์ ได้รับรางวัลชนะเลิศ
 คิดส์ชอยซ์อะวอดส์ — สาขา Favorite Animated Movie
 แซทเทิร์นอะวอดส์ — สาขา Best Animated Film
 วีเมนฟิล์มคริติกส์เซอร์เคิล — สาขา Best Animated Females

 วิดีโอเกม 
พุซ อิน บู๊ทส์ ในฉบับวิดีโอเกมมีรูปแบบตามแบบฉบับภาพยนตร์ พัฒนาโดยบลิซเกมส์ และจัดจำหน่ายโดย THQ ในวันที่ 25 ตุลาคม ค.ศ. 2011 สำหรับระบบเอ็กซ์บอกซ์ 360, เพลย์สเตชัน 3, วี และนินเทนโด ดีเอส
# โซรูเดชอแฮนชอฮีเยอีรอน
โซรูเดชอแฮนชอฮีเยอีรอน  หรืออีกชื่อว่า "ขอพระองค์ทรงพระเจริญ"  เป็นเพลงสรรเสริญพระบารมีของราชวงศ์ปาห์ลาวีตั้งแต่ ค.ศ. 1933 จนถูกยกเลิกหลังการปฏิวัติอิสลามอิหร่านใน ค.ศ. 1979 ทำนองโดยโมแฮมแมด แฮสซีม แอสแฟร์ (Mohamad Haschim Afsar) บทร้องโดย ร้อยโทดอวูด แนจมี โมแฆดแดม (Lieut. Davood Najmi Moghaddam) เนื้อหาของเพลงโดยรวมเป็นสรรเสริญถึงความกล้าหาญของจักรพรรดิแห่งราชวงศ์ปาห์ลาวี

 เนื้อร้อง 

ภาษาเปอร์เซียทับศัพท์แปลไทยسرود شاهنشاهی
شاهنشاه ما زنده بادا
پايد کشور به فرش جاودان
کز پهلوی شـد ملک ایران
صد ره بهتر زعهد باستان
از دشمنان بودی پریشان
در سايه‌اش آسوده ایران
ايرانیان پيوسته شادان
همواره يزدان بود او را نگهبان

سرود پرچم
ای پرچم خورشید ایران
پرتو افکن به روی این جهان
یاد آور از آن روزگاری
کآسود از برق تیغت بر کران
در سایه‌ات جان می‌فشانیم
از دشمنان جان می‌ستانیم
ما وارث ملک کیانیم
همیشه خواهیم وطن را از دل و جان

سرود ملی
بودیم و هستیم پیرو حق
جز حق هرگز نخواهیم از جهان
با شه‌پرستی مملکت را
داریم از دست دشمن در امان
ما پیرو کردار نیکیم
روشندل از پندار نیکیم
رخشنده از گفتار نیکیم
شد زین فضائل بلندآوازه ایرانSorude Šâhanšâhi
1. Šâhanšâhe mâ zende bâdâ
Pâyad kešvar be faraš jâvedân
Kaz Pahlavi šod molke Irân
Sad rah behtar ze ahde bâsetân
Az došmanân budi parišân
Dar sâye aš âsude Irân
Irâniyân peyvaste šâdân
Hamvâre Yazdân bovad urâ negahbân.

Sorude Parcam
2. Ey parcame xoršide Irân
Partov afkan be ruye in jahân
Yâd âvar az ân ruzegâri
Kâsud az barqe tiqat bar karân
Dar sâye at jân mifešânim
Az došmanân jân misetânim
Mâ vârese molke kiyânim
Hamiše xâhim vatan râ az del va jân.

Sorude Melli
3. Budim va hastim peyrove haq
Joz haq hargez naxâhim az jahân
Bâ šâhparasti mamlekat râ
Dârim az daste došman dar amân
Mâ peyrove kerdâre nikim
Rovšandel az pendâre nikim
Raxšande az goftâre nikim
Šod zin fazâyel bolandâvâze Iran.เพลงสรรเสริญพระบารมี
1. ขอพระเจ้าชาห์จงทรงพระเจริญ
และขอให้ความรุ่งโรจน์ของพระองค์ทำให้ดินแดนเราเป็นนิจนิรันดร์
เพราะราชวงศ์ปาห์ลาวีได้อุ้มชูอิหร่าน
ให้ดีขึ้นกว่าเดิมเป็นร้อยเท่าพันทวี
แม้นครั้งหนึ่งจะเคยถูกคุกคามโดยความพิโรธของเหล่าปัจจามิตร
บัดนี้สันติภาพได้บังเกิดภายใต้การอภิบาลของพระองค์
เราชาวอิหร่าน จักปรีดาไปชั่วกาลนาน
โอ้ ขอพระเป็นเจ้าโปรดคุ้มครองพระองค์ นับแต่บัดนี้และตราบชั่วนิรันดร์

เพลงสรรเสริญธงชาติ
2. โอ ดวงตะวันผู้ทอแสงเหนือธงอิหร่าน
สาดแสงเหนือนานาประเทศอย่างแรงกล้าและเท่าเทียม
วันเหล่านั้นยังตราตรึงอยู่ในความทรงจำของเรา
เมื่อใบดาบอันทอประกายของเจ้านำพาสันติสุขไปทั่วทุกดินแดน
เรายอมถวายชีวิตให้แก่ร่มเงาอันอ่อนโยนของเจ้า
และจักพรากชีวิตของเหล่ามวลไพรี
เราคือทายาทแห่งวงศ์คายานิด
โอ้ ปฐพีผู้เป็นที่รักยิ่ง ทั่วทั้งมวลของเจ้าคือเรา

เพลงชาติ
3. ด้วยครรลอง เราเป็นและยังคงเป็นผู้มีชัย
ความถูกต้องคือสิ่งที่เราเรียกร้อง
ด้วยคำอธิฐานขององค์ราชา
เราจักปกปักษ์แดนเราจากเหล่าศัตรู
"ความประพฤติดี" คือหลักข้อแรกของเรา
"ปัญญาดี" คือแสงสว่างนำทางจิตและความคิดของเรา
และผ่านทาง "วาทะดี" จักลุกโซติช่วงนับแต่บัดนี้และตลอดกาล
นั้นคือรัศมีแห่งอิหร่านที่จักขจรไปอย่างกว้างไกล
# แฮปปี้ ฟีต 2
แฮปปี้ ฟีต 2  เป็นภาพยนตร์คอมพิวเตอร์แอนิเมชัน 3 มิติสำหรับครอบครัว กำกับโดย จอร์จ มิลเลอร์ และเคยร่วมกำกับในเพนกวินกลมปุ๊กลุกขึ้นมาเต้น ซึ่งเป็นภาคแรก โดยมี เอไลจาห์ วูด, โรบิน วิลเลียมส์, พิงก์, เอลิซาเบธ เดลี, โซเฟีย เวอการา และคอมมอน ร่วมงานผลิตที่ ซิดนีย์ ประเทศออสเตรเลีย ซึ่งทำการฉายรอบปฐมทัศน์ในอเมริกาเหนือวันที่ 18 พฤศจิกายน ค.ศ. 2011 ในระบบดิจิทัล 3 มิติ และไอแมกซ์ 3 มิติ ภาพยนตร์ชุดนี้ได้เปิดตัวมาพร้อมกับการ์ตูนสั้นของลูนี่ตูนส์ ในชื่อ I Tawt I Taw a Puddy Tat ที่นำแสดงโดย แมวซิลเวสเตอร์ กับ นกทวิตตี้ โดยภาพยนตร์ชุดนี้ได้อุทิศถึงความทรงจำที่มีต่อ สตีฟ เออร์วิน และ บริตทานี เมอร์ฟี

 เนื้อเรื่องย่อ 
มัมเบิ้ล ซึ่งเป็นจ้าวแห่งการเต้นแท็ปได้พบว่า เอริค ซึ่งเป็นลูกชายของเขาเป็นโรคหวาดกลัวการเต้น โดยเอริคได้หลบหนีออกจากฝูงไป และได้พบกับสเวนซึ่งเป็นเพนกวินบินได้ (ผู้ซึ่งเปิดเผยความลับในภายหลังว่าตนเป็นนกพัฟฟิน) เหตุการณ์กลับเลวร้ายยิ่งขึ้น เมื่ออำนาจแห่งธรรมชาติที่ทรงพลังได้ทำให้ถิ่นอาศัยของมัมเบิ้ลต้องตกในสถาพปิดตายจากโลกภายนอก ช่วงนี้เอง ที่เอริคได้เริ่มเรียนรู้ถึงความกล้าหาญและอดทน ในขณะที่มัมเบิ้ลได้กระทำการระดมเหล่าเพนกวิน และสัตว์น้อยใหญ่นานาชนิด ตั้งแต่แมวน้ำเสือดาว ไปจนถึงแมวน้ำช้างร่างยักษ์ โดยมีกุ้งฝอยตัวเล็กรวมอยู่ด้วย เพื่อแก้ไขปัญหาทุกสิ่งที่เกิดขึ้น

 ตัวละครหลัก 
 มัมเบิ้ล พากย์อังกฤษโดย เอไลจาห์ วูด
 ราโมน พากย์อังกฤษโดย โรบิน วิลเลียมส์
 กลอเรีย พากย์อังกฤษโดย พิงก์
 สเวนผู้ยิ่งใหญ่ พากย์อังกฤษโดย แฮงค์ อาซาเรีย
 กุ้งฝอยวิลล์ พากย์อังกฤษโดย แบรด พิตต์
 กุ้งฝอยบิล พากย์อังกฤษโดย แมตต์ เดมอน
 เอริค พากย์อังกฤษโดย เอวา เอเครส

 การเปิดตัว 
 บ็อกซ์ออฟฟิศ 
ภาพยนตร์ทำรายรับรวมที่ 64,006,466 ดอลลาร์สหรัฐในสหรัฐอเมริกา พร้อมกับในภูมิภาคอื่นที่ 86,000,000 ดอลลาร์สหรัฐ และทำรายรับรวมทั่วโลกที่ 150,403,134 ดอลลาร์สหรัฐ ในช่วงการเปิดตัวสุดสัปดาห์ แฮปปี้ ฟีต 2 มีรายรับที่ 21,237,068 ดอลลาร์สหรัฐเมื่อครั้งที่จัดฉายในโรงภาพยนตร์ 3,606 แห่งHappy Feet Two (2011) - Box Office Mojo

 การตลาด 
 วิดีโอเกม 
แฮปปี้ ฟีต 2: เดอะวิดีโอเกม ได้รับการพัฒนาโดย KMM เกม ในระบบเพลย์สเตชัน 3, เอ็กซ์บอกซ์ 360 และวี ส่วนเวย์ฟอร์เวิร์ดเทคโนโลยีพัฒนาสำหรับเวอร์ชันนินเทนโด ทรีดีเอส และนินเทนโด ดีเอส

 เพลงประกอบภาพยนตร์ 
 วีอาร์เดอะแชมเปี้ยน
 ดราโกสเตยาดินเต
# หมากรุกลูอิส
หมากรุกลูอิส  เป็นหนึ่งในหมากรุกที่มีชื่อเสียงที่สุดในช่วงศตวรรษที่ 12 ตัวหมากรุกหลายตัวทำจากงาของสิงโตทะเล มีรูปทั้งพระราชา พระราชินี บาทหลวง อัศวิน คาดว่าทำในนอร์เวย์ช่วงราวค.ศ.1150-1200 และมีผู้ค้นพบที่เกาะ ไอส์ ออฟ ลูอิส ในประเทศสกอตแลนด์ ช่วงปลายยุคค.ศ.1800 เพียง 78 ตัว ปัจจุบันถูกจัดแสดงอยู่ในพิพิธภัณฑ์อังกฤษในกรุงลอนดอน ประเทศอังกฤษ 67 ตัว และในพิพิธภัณฑ์แห่งชาติสกอตแลนด์ ในเมืองเอดินเบอระ ประเทศสกอตแลนด์ อีก 11 ตัว 

 ประวัติ
หมากรุกลูอิสคาดว่าน่าจะทำในประเทศนอร์เวย์ ในช่วงศตวรรษที่ 12 ตัวหมากรุกหลายตัวทำจากงาของสิงโตทะเลและมีเพียงบางส่วนที่ทำจากฟันปลาวาฬ เท่าที่ค้นพบล่าสุดเมื่อปีค.ศ. 1838 มีพระราชา 8 ตัว พระราชินี 8 ตัว บาทหลวง 8 ตัว อัศวิน 16 ตัว เรือ 12 ตัว และ เบี้ย 19 ตัว ความสูงของเบี้ยอยู่ที่ 3.5 ถึง 5.8 เซนติเมตร ส่วนพระราชาและพระราชินีมีความสูงอยู่ที่ 7 ถึง 10.2 เซนติเมตร หมากรุกมีลักษณะตาโปนและการแสดงออกทางสีหน้าที่โศกเศร้าและมีความเชื่อกันอย่างกว้างขวางว่าหมากรุกรูอิสใช้เล่นในกระดานสีแดงและสีขาวซึ่งต่างจากปัจจุบันที้เล่นบนกระดานสีดำและสีขาว ปัจจุบันพิพิธภัณฑ์อังกฤษในกรุงลอนดอนมีพระราชา 6 ตัว พระราชินี 5 ตัว บาทหลวง 13 ตัว อัศวิน 14 ตัว เรือ 10 ตัว และ เบี้ย 19 ตัว
ส่วนพิพิธภัณฑ์แห่งชาติสกอตแลนด์ ในเมืองเอดินเบอระมีพระราชา 2 ตัว พระราชินี 3 ตัว บาทหลวง 3 ตัว อัศวิน 1 ตัว และเรือ 2 ตัว
# กองทัพบกปากีสถาน
กองทัพบกปากีสถาน(Pak Fauj) เป็นกองทัพบกของประเทศปากีสถานสถาปนาขึ้นหลังจากที่ปากีสถานแยกตัวออกจากอินเดียในปี ค.ศ.1947 ได้สถาปนาขึ้นเมื่อ 14 สิงหาคม ค.ศ. 1947 ในปัจจุบันกองทัพปากีสถานมีกองกำลังพร้อมรบทั้งหมด 619,000 นาย และกองกำลังสำรอง 528,000 นาย มีงบประมาณใช้จ่ายด้านกองทัพ 4.80 พันล้านดอลล่าร์สหรัฐ ประเทศปากีสถานเป็นประเทศที่ประกาศตนว่ามีอาวุธนิวเคลียร์30-50ลูก
ปัจจุบันกองทัพปากีสถานมีกองกำลังเข้มแข็งเป็นอันดับที่7ของโลก

 ประวัติ 

 โครงสร้าง
thumb|center|500px|การจัดแบ่งส่วนราชการของกองทัพบกปากีสถาน ค.ศ.2013
# สวนสัตว์ลอสแอนเจลิส
สวนสัตว์ลอสแอนเจลิส หรือชื่ออย่างเป็นทางการว่า สวนสัตว์ลอสแอนเจลิส และ สวนพฤกษศาสตร์ มีเนื้อที่ 113 เอเคอร์ สวนสัตว์แห่งนี้ได้ก่อสร้างเมื่อปี ค.ศ. 1966 และ ตั้งอยู่ที่เมืองลอสแอนเจลิส รัฐแคลิฟอร์เนีย ประเทศสหรัฐอเมริกา ที่ดินและสิ่งอำนวยความสะดวกและสัตว์ การดูแลสัตว์ การบำรุงรักษาพื้นที่ก่อสร้าง การศึกษา ข้อมูลสาธารณะและคณะผู้บริหารเป็นพนักงานเมือง

 ประวัติ 
ตั้งอยู่ที่เมืองลอสแอนเจลิส Griffith Park คือเป็นที่อยู่ของสัตว์ 1,100 ชนิด จากรอบโลก สวนสัตว์แห่งแรกเปิดเมื่อปี 1912 และประมาณ 2 ไมล์ อยู่ทางตอนใต้ของเมือง (ประมาณ 3.2 กิโลเมตร) จนกระทั่งปี ค.ศ. 1965 และได้เคยใช้ถ่ายทำภาพยนตร์เรื่อง Anchorman: The Legend of Ron Burgundy ที่ตั้งปัจจุบันของสวนสัตว์เคยเป็นที่ตั้งของหมู่บ้าน Rodger Young Village และยังเคยใช้เป็นสนามบิน Griffith Park 

มันเป็นความสำเร็จของโครงการผสมพันธุ์ ของสัตว์ที่ำหายากคือ แร้งแคลิฟอร์เนีย ช่วยเพิ่มจำนวนแร้งจากในโลกที่มีน้อยกว่า 22 ตัวในปี ค.ศ. 1980 ให้เพิ่มได้มากกว่า 330 ตัวในปัจจุบัน และเป็นหนึ่งในสวนสัตว์ที่มีไม่กี่แห่งทั่วโลกที่มี สมเสร็จภูเขา